Dalilin cafke Sadiya Haruna – Dala FM Kano
Dalilin cafke Sadiya Haruna
Rundunar ‘yansanda ta jihar Kano ta tabbatar da cafke shahararriyar jarumar nan ta soshiyal midiya wato Sadiya Haruna, biyo bayan wani sabon rikici da ya barke a masana’antar shirya fina-finan hausa ta Kannywood.
Kakakin rundunar ‘yansandan jihar Kano DSP. Abdullahi Haruna Kiyawa ne ya tabbatarwa da Dala FM cewa ‘yansanda sun kama Sadiyan bayan korafin da wani jarumin fina-finan Hausa mai suna Isa I. Isa yayi, na zargin ta ci zarafinsa da kuma bata masa suna.
DSP. Kiyawa ya bayyana cewa suna cigaba da bincike akai domin gurfanar da wanda aka samu da laifi a gaban kotu.
Idan baku manta ba dai Sadiya Haruna ta fitar da wasu bidiyo ta dandalin sada zumunta na Instagram wanda take kalubalantar jarumin Isa I. Isa da aikata wasu laifuka.
Hoto Sadiya Haruna da jarumi Isa I. Isa
Sai dai shi ma a nasa bangaren jarumin ya fitar da wani bidiyo da ya nemi afuwar jama’a, kan wani laifi da yayi ikrarin ya aikata, amma daga bisani ya goge shi.
Haka ma dai ita ma Sadiyan izuwa yanzu ta goge bayanan da ta wallafa a shafin nata game da Isan.
Mutum guda na rasa ransa cikin sakan 40
Za mu yi amfani da kudin VAT wajen bunkasa Ilimi.
Jarumi Akshay Kumar ya dagawa jarumi Salman Khan kafa